กระทรวงเกษตรและสหกรณ์ เชิญทุกภาคส่วน ร่วมกันจัดงานวันดินโลก เพื่อรำลึกถึงพระมหากรุณาธิคุณ พระบาทสมเด็จพระเจ้าอยู่หัว รัชกาลที่ 9
กระทรวงเกษตรและสหกรณ์ เชิญทุกภาคส่วน ร่วมกันจัดงานวันดินโลก เพื่อรำลึกถึงพระมหากรุณาธิคุณ พระบาทสมเด็จพระเจ้าอยู่หัว 
 รัชกาลที่ 9 โดยปีนี้ FAO มีข้อสรุปตรงกันให้ Be the Solution to Soil Pollution คือ จะร่วมกันดูแลดินไม่ให้มีมลภาวะ เป็นธีมในการจัดงานปีนี้

นายวิวัฒน์ ศัลยกำธร รัฐมนตรีช่วยว่าการกระทรวงเกษตรและสหกรณ์ กล่าวถึง การจัดงานยิ่งใหญ่ 5 ธันวา “วันดินโลก ปี 2561” “Be the Solution to Soil Pollution : ร่วมคิดร่วมทำแต่วันนี้ เพื่อปฐพีไร้มลพิษ” พร้อมกันทั่วประเทศ ของกระทรวงเกษตรและสหกรณ์ ว่า ปีนี้สมัชชาประเทศไทยได้รับอนุมัติจากสมัชชาวันดินโลก (FAO) ให้เป็นเจ้าภาพจัดงานวันดินโลก ถือเป็นปีที่มีความสำคัญที่คนไทยควรจะร่วมกันเฉลิมฉลองและรำลึกถึงพ่อของแผ่นดิน ซึ่งนอกจากจะเป็นเจ้าภาพจัดงานวันดินโลกแล้ว FAO ยังถวายรางวัลนักวิทยาศาสตร์ดินเพื่อมนุษยธรรม และปีนี้เราได้รับการอนุมัติจากสมัชชาวันดินโลก ให้เป็นผู้ก่อตั้งศูนย์อัจฉริยะด้านการวิจัยเรื่องดินแห่งเอเชีย 
โดยไทยเป็นผู้มอบรางวันดินโลกทุกปี และในปีนี้ กระทรวงเกษตรและสหกรณ์ได้กราบบังคมทูลขอใช้พระนาม พระบาทสมเด็จพระเจ้าอยู่หัว รัชกาลที่ 9 ใช้เป็นชื่อรางวัล King Bhumiphol Word Soil Day Awards โดยปีนี้ FAO มีข้อสรุปตรงกันให้ Be the Solution to Soil Pollution คือ จะร่วมกันดูแลดินไม่ให้มีมลภาวะ เป็นธีมในการจัดงานปีนี้ ถ้าดินไม่มีพิษ ไม่มีมลภาวะก็จะทำให้มนุษย์มีความแข็งแรง โดยทุกพื้นที่จะประกาศลงนามความตกลง(MOU) ร่วมกันจะใช้หญ้าแฝก เพื่ออนุรักษ์หน้าดิน จะไม่เผาทำลายความอุดมสมบูรณ์ในดิน ไม่ใช้สารพิษเพาะปลูกพืช เนื่องจากปีนี้ทั่วโลกวิตกกังวลเรื่องมลภาวะที่จะลงไปในดิน เมื่อฝนตกจะชะล้างสารพิษลงไปในน้ำและในทะเล ซึ่งคณะกรรมการจัดงานวันดินโลก ยังได้รับความชื่นชมจากผู้แทนองค์การอาหารและเกษตร แห่งสหประชาชาติ ที่ไม่เคยเห็นประเทศไหนเตรียมการจัดงานวันดินโลกมากมายเท่ากับประเทศไทยมาก่อน
 
นายวิวัฒน์ เชิญชวนทุกภาคส่วนมาร่วมกันจัดงานวันดินโลก ไม่จำเป็นต้องตรงกับวันที่ 5 ธันวาคมก็ได้ บางจังหวัดจัดตั้งแต่วันที่ 1-7 ธันวาคม เช่น อำเภอแม่แจ่ม จังหวัดเชียงใหม่ จัดงานวันดินโลกตั้งแต่เมื่อวานนี้ถึงวันพรุ่งนี้ โดยชาวบ้าน 104 หมู่บ้าน จำลองภูเขาแม่แจ่มไว้ที่หน้าอำเภอ ที่เดิมเป็นภูเขาหัวโล้น และนำแนวคิดของพระองค์ท่านฟื้นป่าขึ้นมา เรียกว่าไม้ 3 อย่าง ประโยชน์ 4 อย่าง ป่าที่แม่แจ่มก็ฟื้นขึ้นมา ทำให้หลายหมู่บ้านเริ่มลงมือทำอย่างจริงจัง
 
สำหรับปีนี้จะมีพิธีเปิดงานวันดินโลก วันที่ 5 ธันวาคม ณ พิพิธภัณฑ์เกษตรเฉลิมพระเกียรติ คลอง 1-2 โดยเชิญสมาชิกสมัชชาวันดินโลกมาร่วมงาน โดยเฉพาะปีนี้ประเทศที่ได้รับรางวัลดินโลก คือ ประเทศบังคลาเทศ จะมาร่วมงานด้วย จากนั้นจะเชิญผู้แทนจากประเทศต่างๆ ร่วมเปิดศูนย์อัจฉริยะด้านการวิจัยเรื่องดินแห่งเอเชีย ที่ปากช่อง และวันที่ 7 ธันวาคม สมเด็จพระสังฆราช ทรงมีพระเมตตา เสด็จมาที่พิพิธภัณฑ์เฉลิมพระเกียรติ สถานที่จัดงานวันดินโลก เทศนาให้โอวาสประชาชนที่มาร่วมงาน นอกจากนั้นยังพระราชทานกัณฑ์เทศพิเศษร่วมกันเทศนาสอนคนไทยให้เห็นคุณค่าของดิน
 
ทั้งนี้ขอให้ทุกคนร่วมกันเฉลิมฉลองวันสำคัญครั้งนี้ ด้วยการทำให้ดิน อาหารและน้ำ ของไทยปราศจากมลภาวะ เช่น งดใช้สารพิษทำการเกษตร งดใช้พลาสติก อุดหนุนสินค้าเกษตรที่ไม่มีมลภาวะ หรือร่วมกันปลูกต้นไม้ เพื่อเฉลิมฉลองร่วมกัน